CELEX: 62008CA0302
Language: sk
Date: 2009-07-02 00:00:00
Title: Vec C-302/08: Rozsudok Súdneho dvora (šiesta komora) z  2. júla 2009 (návrh na začatie prejudiciálneho konania, ktorý podal Finanzgericht München — Nemecko) — Zino Davidoff SA/Bundesfinanzdirektion Südost [Ochranné známky — Medzinárodný zápis — Protokol k Madridskej dohode — Nariadenie (ES) č. 40/94 — Článok 146 — Totožnosť účinkov medzinárodného zápisu a zápisu ochrannej známky Spoločenstva v rámci Spoločenstva — Nariadenie (ES) č. 1383/2003 — Článok 5 ods. 4 — Tovar podozrivý z porušovania práv z ochrannej známky — Opatrenie colných orgánov — Majiteľ ochrannej známky Spoločenstva — Právo domôcť sa opatrenia aj v iných členských štátoch, než je členský štát podania žiadosti o prijatie opatrenia — Rozšírenie na majiteľa medzinárodného zápisu]

29.8.2009   
            
            
               SK
            
            
               Úradný vestník Európskej únie
            
            
               C 205/9
            
         Rozsudok Súdneho dvora (šiesta komora) z 2. júla 2009 (návrh na začatie prejudiciálneho konania, ktorý podal Finanzgericht München — Nemecko) — Zino Davidoff SA/Bundesfinanzdirektion Südost
   (Vec C-302/08) (1)
   
   (Ochranné známky - Medzinárodný zápis - Protokol k Madridskej dohode - Nariadenie (ES) č. 40/94 - Článok 146 - Totožnosť účinkov medzinárodného zápisu a zápisu ochrannej známky Spoločenstva v rámci Spoločenstva - Nariadenie (ES) č. 1383/2003 - Článok 5 ods. 4 - Tovar podozrivý z porušovania práv z ochrannej známky - Opatrenie colných orgánov - Majiteľ ochrannej známky Spoločenstva - Právo domôcť sa opatrenia aj v iných členských štátoch, než je členský štát podania žiadosti o prijatie opatrenia - Rozšírenie na majiteľa medzinárodného zápisu)
   2009/C 205/15
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht München
   
      Účastníci konania pred vnútroštátnym súdom
   
   
      Žalobkyňa: Zino Davidoff SA
   
      Žalovaný: Bundesfinanzdirektion Südost
   
      Predmet veci
   
   Návrh na začatie prejudiciálneho konania — Finanzgericht München — Výklad článku 5 ods. 4 nariadenia Rady (ES) č. 1383/2003 z 22. júla 2003, ktoré sa týka colného konania pri tovare podozrivom z porušovania niektorých práv duševného vlastníctva a opatrení, ktoré sa majú prijať pri tovare, pri ktorom sa zistilo, že sa takéto práva porušili (Ú. v. EÚ L 196, s. 7; Mim. vyd. 02/013, s. 469) — Právo priznané len majiteľom ochranných známok Spoločenstva požiadať o prijatie opatrenia colných orgánov jedného alebo viacerých členských štátov, iných než je ten, v ktorom podáva svoju žiadosť o prijatie takéhoto opatrenia — Rozšírenie tohto práva na majiteľov medzinárodne zapísaných ochranných známok v zmysle článku 146 nariadenia Rady (ES) č. 40/94 z 20. decembra 1993 o ochrannej známke spoločenstva — Právne účinky pristúpenia Európskeho spoločenstva k Protokolu k Madridskej dohode o medzinárodnom zápise ochranných známok
   
      Výrok rozsudku
   
   Článok 5 ods. 4 nariadenia Rady (ES) č. 1383/2003 z 22. júla 2003, ktoré sa týka colného konania pri tovare podozrivom z porušovania niektorých práv duševného vlastníctva a opatrení, ktoré sa majú prijať pri tovare, u ktorého sa zistilo, že sa takéto práva porušili, v spojení s článkom 146 nariadenia Rady (ES) č. 40/94 z 20. decembra 1993 o ochrannej známke spoločenstva, zmeneného a doplneného nariadením Rady (ES) č. 1992/2003 z 27. októbra 2003, sa má vykladať v tom zmysle, že umožňuje majiteľovi medzinárodne zapísanej ochrannej známky, aby sa rovnako ako majiteľ ochrannej známky Spoločenstva domohol opatrenia colných orgánov jedného alebo viacerých členských štátov, iných než je ten, v ktorom podáva svoju žiadosť [o prijatie opatrenia].
   
      (1)  Ú. v. EÚ C 247, 27.9.2008.